ผมเป็นตุ๋มข้างในปากคับตรงแก้มข้างซ้ายคับเม็ดเล็กๆหลายเม็ดยุคับ แต่ไม่เจ็บมากคับติดเชื่ออาไรคับหรือเชื้อมะเร็งคับ
สวัสดีค่ะ ตุ่มบริเวณข้างในปากตรงแก้มด้านซ้ายนั้น อาจจะเกิดจากตุ่มร้อนในธรรมดา ซึ่งเกิดจากการอักเสบของเยื่อบุในช่องปากหรือการไปกัดโดน มักจะมาด้วยตุ่มแข็ง อาจเห็นการบวมแดงและมีหนอง เจ็บได้ สาเหตุอื่นๆเช่นตุ่มน้ำพองจากภูมิคุ้มกัน ลักษณะเป็นตุ่มน้ำใส เจ็บ อาจมีหลายตุ่มได้ แต่เป็นโรคที่พบน้อย ก้อนเนื้อที่อาจจะเป็นเนื้อดีหรือเนื้อร้ายก็ได้ในช่องปาก มักจะขยายขนาดใหญ่ขึ้นเรื่อยๆ อาจจะไม่เจ็บ มักสัมพันธ์กับประวัติการสูบบุหรี่จัด หรือเป็นก้อนจากรอยฉีกขาดเล็กๆ ของต่อมน้ำลาย เป็นต้นเบื้องต้นแนะนำการไม่ไปแกะตุ่มในปากนี้เอง ไม่เอาฟันไปกัด ไม่เอายาอะไรไปทา เพราะยังไม่ทราบการวินิจฉัยที่แน่ชัด รับประทานอาหารสุกสะอาด แปรงฟันวันละ 2 ครั้งเช้าเย็นและสังเกตอาการและลักษณะของตุ่มอย่างใกล้ชิด หากตุ่มยังโตเร็ว ลุกลาม เป็นหลายๆที่ในปาก หรือเป็นมาเรื้อรังเกิน 2 สัปดาห์ไม่หายไป หรือทำให้เกิดความเจ็บปวดมากจนกินอาหารได้น้อยลง ควรรีบไปพบแพทย์